Der er blevet underskrevet overraskende mange købsaftaler i oktober i 2016. I Nordjylland er der i år blevet solgt 2,2 procent flere huse i perioden januar til oktober, end der gjorde sidste år. Det er især kommunerne Brønderslev og Hjørring, som har haft stor stigning i antal solgte huse. I Brønderslev er antallet steget med 17,5 procent siden sidste år, men det i Hjørring er steget med 16,8 procent. Det er ikke kun i Nordjylland, at antallet af hussalg er vokset – også på landsplan går kurven opad. - Boligsalget ligger allerede nu højere end i hvert af årene fra 2010 og frem til 2014. Jeg havde ikke i min vildeste fantasi forestillet mig, at 2016 ville nærme sig rekordniveauet fra sidste år, men det tegner til at lande lige i nærheden, siger Birgit Daetz, der er kommunikationsdirektør hos Boligsiden.dk Boligsiden.dk forventer et fortsat pænt hussalg i årets to sidste måneder.

Opsummering:
Der er solgt overraskende mange huse i Nordjylland i oktober måned. Allerede nu har antallet af købsaftaler i 2016 overhalet 2015, lyder det fra Boligsiden.dk.